Budyšin (MiR/SN). Medijowa etaža w Serbskim domje skića zajimcam dohlad do wužiwanja wšelakich medijow za zwobraznjenje swójskich idejow. Poskitk su wukubłacy Budyskeje Serbskeje fachoweje šule za socialnistwo pod nawodom wučerki Leńki Thomasoweje póndźelu minjeneho kaž tež tydźenja do toho wužiwali. Pod nawodom medijoweho pedagogi Serbskeho šulskeho towarstwa (SŠT) Michała Cyža je nimale 30 žonow a mužow nazhoniło, zo njeje runjewon lochko, ale přewšo wudospołnjace, medije produkować. W studiju so za tym rozhladować a informacije wo tym zběrać, kak móhli techniku za nahrawanje z pomocu digitalnych medijow wužiwać, pak běše jenož dźěl wopyta.
Serbske šule stejachu w srjedźišću rozmołwy sakskeho kultusoweho ministra Christiana Piwarza (CDU) ze zastupjerjemi Domowiny a Serbskeho šulskeho towarstwa wčera w Drježdźanach.
Drježdźany (SN/at). Wuměnili su so wosebje wo pedagogiskim koncepće za serbsko-němsku dwurěčnosć „2plus“ a prawidłownym zhromadnym dźěle mjez kultusowym ministerstwom a serbskimi parterami. Rozjimali su dale wobsadźenje wučerskich městnow na serbskich šulach z „přidružnikami“ a situaciju serbšćiny na Serbskej fachowej šuli za socialnu pedagogiku w Budyšinje. Kaž Serbske Nowiny zhonichu, bě tež šulerski transport k serbskim šulam tema.
Za Katharinu Jurkowu bě to prěnja wosobinska rozmołwa jako předsydka SŠT z ministrom Piwarzom. „Wón je jara wotewrjeny za zhromadne dźěło ze SŠT a Domowinu, tež hdyž je trjeba, zo wosebitu situaciju na serbskich šulach hišće bliže zeznaje“, wona našemu wječornikej rjekny. Při ewaluaciji 2plus ma předsydka SŠT „za wosebje wažne, staršich sobu zapřijeć, to smy ministrej hišće raz zbližili“.
Budyšin (JK/SN). Hižo wjacore lěta wotewri Serbski gymnazij zhromadnje z tamnišej serbskej wyšej šulu zajimowanemu publikumej na předwječoru pokutneho dnja durje kubłanišća. Tež lětsa tomu tak bě. Hdyž běchu dopołdnja šulerjo a wučerjo hišće mjez sobu, njemějachu po wučbje hač do zažneho wječora wjele chwile, sej raz wotpočink popřeć. Stajnje zaso přichadźachu zajimowani starši abo přiwuzni šulerjow, zo bychu sej přehlad wo kubłanju swojeho dorosta kaž tež wo metodach a móžnosćach sposrědkowanja wědy stworili. Načasne metody zbudźichu wulki zajim, wosebje, hdyž šulerjo sami tute předstajichu a z wučbnej wědu w cyłku prezentowachu. Wučerjo běchu w tym padźe jenož dohladowacy personal, ale mějachu na mnohe prašenja staršich wotmołwjeć.
Budyšin (WL/SN). Drje mjeńši dźěl ludźi je sej hižo raz sam kapsnu lampu paslił, z chorobnym stołom twarjenje přeprěčił abo samo hozdźik skowarił. Sobotu bě w Powołanskošulskim centrumje (BSZ) při Budyskich Schillerowych zelenišćach składnosć k tomu.
Spěchowanske towarstwo technologije a BSZ běštej k tomu šulerki a šulerjow wot 5. lětnika přeprosyłoj, so we wobłuku 2. akciskeho dnja „Rjemjesło & technika“ jónu sami wuspytać. Nimo toho měještej powołanska fachowa šula kaž tež serbska fachowa šula za socialne durje zajimowanym wopytowarjam šěroko wotewrjene. Dale předstaji so šulerski labor „DeltaX“ Helmholtzoweho centruma Drježdźany-Rossendorf a sobudźěłaćerjo Drježdźanskeje Techniskeje uniwersity wabjachu tohorunja za swoje poskitki. Dohromady bě sydom stacijow, hdźež móžachu so młodostni do wšelakich rjemjeslniskich a techniskich powołanjow kaž tež do socialnych wobłukow zanurić. Dokelž bě ličba wobdźělnikow za kóždu hodźinu so znowa započinacy poskitk „čiń-sobu“-stacijow wobmjezowana, běchu organizatorojo wo přizjewjenje prosyli.
Wojerecy (KD/SN). Hižo po nazymskich prózdninach je 230 dźěći Wojerowskeje zakładneje šule „Handrij Zejler“ ze swojimi 17 wučerkami a wučerjemi kaž tež kubłarkami do saněrowaneje bywšeje wyšeje šule na kromje města přećahnyło. Předwčerawšim su měšćanosta za socialne a šule Měrko Pink, šulska nawodnica Petra Šenkowa a šulerce 4. lětnika kubłanišćo takrjec oficialne přepodali a symboliski banćik přetřihali. Nowy dom z modernymi meblemi je „cool“, kaž dźěći měnja. Wone wužiwaja na kóždym poschodźe studnju z pitnej wodu. Spočatk a kónc šulskeje hodźiny njepřipowěduje stary zwučeny klinkačk, ale zwuk, podobny tomu w kinje.
Smječkečanaj Alwin a Albert Cyž staj loni na Serbskim gymnaziju w Budyšinje maturowałoj. Za zahajenje studija so hnydom njerozsudźištaj. Jako dwójnikaj měještaj samsny zaměr, w kulturnej instituciji Dobrowólne socialne lěto (FSJ) absolwować. Chrysta Meškankowa je so z młodostnymaj rozmołwjała.
Při zarjadowanjach składnostnje Łužiskeho hudźbneho lěća 2022 widźach Waju wospjet w akciji. Kak je k tomu dóšło?
Alwin: Po abiturje běchmoj njerozsudnaj kak dale. Tuž padny z bratrom zhromadny rozsud, najprjedy jónu we Łužicy wostać a tu za něšto zmysłapołnym pytać. Naju powabjenje w Kulturnym běrowje Budyskeho měšćanskeho zarjada běše wuspěšne.
Kajki mataj poćah ke kulturje a předewšěm k hudźbje?
Projekt kulturneho kubłanja zaběra tuchwilu serbskich medijowych skawtow w Serbskim domje. Zaměr projekta SŠT a Budyskeho Serbskeho muzeja je, eksponaty a wuměłske twórby wustajenišća optisce zwobraznić.
szl_Latn pol_Latn bos_Latn ces_Latn ces_Latn szl_Latn szl_Latn szl_Latn szl_Latn slk_Latn szl_Latn ces_Latn bos_Latn